Diari Oficial de la Generalitat Valenciana


Sumari del DOGV 5736, del 07-04-2008 (2008/4018)

RESOLUCIÓ de 29 de febrer de 2008, del director general de Treball, Cooperativisme i Economia Social, per la qual es convoquen per a l'exercici 2008 les ajudes per a la millora de les condicions de seguretat i salut en el treball en menudes i mitjanes empreses, regulades per l'Ordre de 21 de febrer de 2008, i es publica la dotació econòmica que les finança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5736

Data del DOGV
:   07-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4018


Data del document
:   29-02-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * ajuda a les empreses
    * equip de protecció
    * ergonomia
    * petita i mitjana empresa
    * professió independent

RESOLUCIÓ de 29 de febrer de 2008, del director general de Treball, Cooperativisme i Economia Social, per la qual es convoquen per a l'exercici 2008 les ajudes per a la millora de les condicions de seguretat i salut en el treball en menudes i mitjanes empreses, regulades per l'Ordre de 21 de febrer de 2008, i es publica la dotació econòmica que les finança. [2008/4018]  
L'Ordre de 21 de febrer de 2008, de la conselleria d'Economia, Hisenda i Ocupació, establix les bases de les ajudes per a la millora de les condicions de seguretat i salut en el treball en menudes i mitjanes empreses (DOCV núm. 5712 de 27 de febrer).  
En virtut de la delegació conferida en el punt primer de la base setena de l'ordre mencionada, cal convocar les ajudes per a l'exercici 2008 i publicar la dotació econòmica que les finança, per a la qual cosa resolc:  
Primer. Convocatòria  
Es convoquen per a l'exercici 2008, les ajudes per a la millora de les condicions de seguretat i salut en el treball en menudes i mitjanes empreses, regulades en l'Ordre de 21 de febrer de 2008, de la conselleria d'Economia, Hisenda i Ocupació, publicada en el DOCV núm. 5712, de 27 de febrer de 2008.  
Segon. Termini de presentació de sol·licituds  
El termini de presentació de sol·licituds serà de dos mesos a partir de l'endemà de la publicació de la present resolució en el DOCV.  
Tercer. Valoració del criteri de la sinistralitat del sector d'activitat  
De conformitat amb la base sisena de l'ordre, el criteri de sinistralitat del sector d'activitat (índex d'incidència) a què pertanga l'empresa sol·licitant, es valorarà amb la següent prelació per a les activitats econòmiques segons CNAE-93:  
1. Codis 5, 10, 11, 12, 13, 14, 15, 20, 25, 27, 28, 29, 35, 37, 45, 61 i 90: 15 punts.  
2. Codis 16, 17, 18, 21, 22, 24, 26, 36, 50, 60, 62, 63, 64 i 93: 10 punts.  
3. Codis restants: 5 punts.  
Quart. Dotació econòmica  
Les ajudes es finançaran a càrrec de la línia de subvenció T2231.000 del programa pressupostari 315.10, Condicions de Treball, Cooperativisme i Economia Social, dels pressupostos de la Generalitat per al 2008, amb una dotació econòmica de 621.000 euros.  
Cinqué. Justificació de les ajudes  
El termini de justificació de la despesa s'establix fins al 28 de novembre de 2008, llevat que es determine un termini distint en les resolucions de concessió de les ajudes.  
Sisé. Compatibilitat de les ajudes  
Estes ajudes s'acullen al Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis [DOUE L 379 de 28.12.2006], per tant estan exemptes del requisit de notificació i són compatibles amb el mercat comú.  
La present resolució posa fi a la via administrativa i contra ella es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació, d'acord amb el que disposa l'article 46 de la Llei 29/1998, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició en el termini d'un mes des de l'endemà de la notificació segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que s'estime pertinent.   
València, 29 de febrer de 2008.- El director general de Treball, Cooperativisme i Economia Social: Román Ceballos Sancho